Futuræ posteritatis memoriæ per hoc scriptum commendamus Gualterium Anselli filium de Duniviaco, Gaufridum Urgeolum qui uxorem sororem ejus habebat, per manum venerabilium episcoporum Stephani Eduensis, Gualterii Cabilonensis, ecclesiæ sanctorum martyrum Nazarii et Celsi civitate Edua constitutæ, salvamentum Sempiniaci reliquisse et quidquid in eadem potestate possidebant in servis, in ancillis, in liberis, necnon in astariis, in nemoribus, in silvis, in pratis, in vineis, in molendinis, in aquarum cursibus, in pascuis, in terra culta et inculta, in omnibus que sunt terræ sancti Nazarii vel ipsius potestatis, tam ultra Duinam quam infra, ejusdem ecclesiæ clericis commisse, nihilque retinuisse. Concessit etiam istud Gualterius de Colchis concedensque laudavit cum filiis suis Gualterio, Aldone, feodi cujus esse quæ concesserunt notum fuit. Juraverunt siquidem ii tres hanc concessionem in perpetuum se tenere et eam nullo modo violare, calumniam si processerit pacificare, auctoritas in causis pro hac re si necesse fuerit esse, datis obsidibus supradictis episcopis, Stephano videlicet Eduensi pro quingentis solidis, Gualterio Cabilonensi pro quingentis solidis, Gualterio cantore pro quingentis solidis et Gaufredo fratre suo pro quinquagentis solidis. Laudaverunt ejus sorores. Testantur isti ex parte ecclesiæ: Stephanus Eduensis episcopus; Guillelmus decanus; Gualterius cantor; Girardus prepositus; Seguinus archidiaconus; Gualterius archipresbyter; Falco, Bertrannus, Ansericus, Guido, Odo, Hugo, Joscerannus, Hugo de Colongiis, Stephanus, canonici; Girardus major Sempiniaci; Aubertus astarius; Gualterius cocus; Petrus frater ejus; Robertus aurifaber; Petrus filius ejus; Robertus de Glana; Stephanus Porchet; Hugo Foez; Johannes, Bernardus; Seguinus. Ex alia parte: Gualterius Cabilonensis episcopus, Guido de Fontanis; Guillelmus de Pevreria, canonici; Gualterius de Colchis; Humbertus de Dreven; Bernardus de Castro Morono; Ascherius frater ejus; Bernardus de sancto Simphoriano; Guido frater ejus; Guillelmus Vallez; Gualterius presbyter de Duniviaco; Gualterius de sancto Saturnino; Tethmarus.